《和仲长统诗二首》
宋代·郭印

致虚守静，其术至寡。
有相皆虚，无物不可。
包藏寥廓，该摄细琐。
出入隐显，妙用由我。
九天匪高，九地匪下。
驾鹤周游，鱼鱼雅雅。
焚荡三彭，性空真火。
大道甚夷，学孝僻左。
发车推辕，舍舟摇柁。
五金八石，残生炉冶。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。